《幽怀十二首 其七》
宋代·冯山

秋后无多日，山中已倍寒。虫声闻壁脚，雾气出林端。

农事黄时毕，天形碧处宽。骚人方适意，白露团幽兰。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。